**IZMJENE DOKUMENTACIJE ZA NADMETANJE - Nabava vrećica lavande**

**Evidencijski broj nabave: 072/14  
Predmet nabave: Nabava vrećica lavande  
Krajnji rok dostave ponuda: 25.08.2014. do 12:00 sati.**

U natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave vrećica lavande** na str. 1. – u točci 2. **osoba ili služba zadužena za komunikaciju s ponuditeljima:** Služba za izdavaštvo

došlo do promjene te ista sada glasi:

2. **osoba ili služba zadužena za komunikaciju s ponuditeljima:** Služba za marketinšku infrastrukturu

U natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave vrećica lavande** str. 1. – u točci 5. stoji **vrsta, kvaliteta, opseg ili količina predmeta nabave: vrećice lavande**

- lavanda se puni u vrećice od prirodnog materijala, pamuk, veličina 85×125 mm

- tisak prema dizajnu HTZ-a u jednoj jezičnoj mutaciji (engleski), obostrano. Dizajn u prilogu.

- vrećica je šivana sa 3 strane, punjena cvijetom svježe lavande zasađene i uzgojene na području Hrvatske, sadnice sorte: Lavandula Hybrida Rev. II, težine 15 gr. Vrećica je zatvorena "likom", na kojoj visi privjesnica s opisom lavandinog cvijeta na 4 jezika veličine 40×40 mm, 4 strane, tisak 2 boje

- količina: 75.500 komada

- lavandu treba pakirati u kartonske kutije veličine 150×150×750 mm, valovita KPK ljepenka, po 100 vrećica. Na kutiji treba otisnuti tekst, 100 komada lavande u jednoj boji.

- isporuka: 10.000 komada najkasnije do 1.10.2014.; 15.000 kom najkasnije do 1.11.2014., preostala količina sukcesivno tijekom jedne godine prema narudžbama Naručitelja

- rok isporuke: 30 dana od narudžbe Naručitelja (izuzev isporuke od 10.000 komada do 1.10.2014. i 15.000 komada do 1.11.2014.). U slučaju prekoračenja roka isporuke za svaki dan zakašnjenja isporuke Naručitelj će obračunati 3% ugovorenog iznosa na štetu Izvršitelja.

\*dobavljač je dužan uz proizvod dostaviti i deklaraciju o porijeklu robe radi izvoznih dozvola!

Ovdje je došlo do nadopune teksta koji sada glasi u cijelosti:

*5. stoji* ***vrsta, kvaliteta, opseg ili količina predmeta nabave: vrećice lavande***

*- lavanda se puni u vrećice od prirodnog materijala, pamuk, veličina 85×125 mm*

*- tisak prema dizajnu HTZ-a u jednoj jezičnoj mutaciji (engleski), obostrano. Dizajn u prilogu.*

*- vrećica je šivana sa 3 strane, punjena cvijetom lavande zasađene i uzgojene na području Hrvatske, sadnice sorte: Lavandula Hybrida Rev. II, težine 15 gr. Vrećica je zatvorena "likom", na kojoj visi privjesnica s opisom lavandinog cvijeta na 4 jezika veličine 40×40 mm, 4 strane, tisak 2 boje*

*- količina: 75.500 komada*

*- lavandu treba pakirati u kartonske kutije po 100 vrećica. Na kutiji treba otisnuti tekst, 100 komada lavande u jednoj boji.*

*- isporuka: 10.000 komada najkasnije do 1.10.2014.; 15.000 kom najkasnije do 1.11.2014., preostala količina sukcesivno tijekom jedne godine prema narudžbama Naručitelja*

*- rok isporuke: 30 dana od narudžbe Naručitelja (izuzev isporuke od 10.000 komada do 1.10.2014. i 15.000 komada do 1.11.2014.). U slučaju prekoračenja roka isporuke za svaki dan zakašnjenja isporuke Naručitelj će obračunati 3% ugovorenog iznosa na štetu Izvršitelja.*

*\*dobavljač je dužan uz proizvod dostaviti i deklaraciju o porijeklu robe radi izvoznih dozvola!*

Osim toga, u natječajnoj dokumentaciji u dokumentu **Dokumentacija\_za\_nadmetanje\_** **za provedbu otvorenog postupka nabave vrećica lavande** na str. 1. – točka 6. mjesto isporuke robe, izvođenja radova ili pružanja usluga - Isporuka: skladište TRAST LOGISTIKA d.o.o., Dugoselska 5, 10 370 Rugvica. Naručitelj će pravovremeno, prije pojedinog roka isporuke obavijestiti Ponuditelja o promjeni adrese isporuke robe.

Ovdje je došlo do nadopune teksta koji sada glasi u cijelosti:

*6****.mjesto isporuke robe, izvođenja radova ili pružanja usluga –***

*Isporuka: skladište TRAST LOGISTIKA d.o.o., Dugoselska 5, 10 370 Rugvica. Naručitelj će pravovremeno, prije pojedinog roka isporuke obavijestiti Ponuditelja o promjeni adrese isporuke robe. U slučaju promjene skladišta, isto će se nalaziti u radiusu od 30 km od lokacije ureda HTZ (Iblerov Trg 10 , Zagreb).*

Točka 10. Glasila je: **uvjeti i dokazi pravne i poslovne sposobnosti gospodarskih subjekata (ponuditelja), te novi naziv točke deset glasi: uvjeti i dokazi pravne i poslovne sposobnosti gospodarskih subjekata (ponuditelja) i tražena jamstva.**

Ovdje je došlo do nadopune teksta te je dodana točka 10.2. koja glasi :

***2.Jamstvo za uredno ispunjenje ugovora***

*Odabrani ponuditelj mora dostaviti jamstvo za uredno ispunjenje Ugovora u obliku bjanko zadužnice.*

*Odabrani ponuditelj je obvezan u roku od pet dana od dana potpisivanja Ugovora Naručitelju dostaviti bjanko zadužnicu u visini od 10% od vrijednosti ugovorenog iznosa s PDV-om ispunjenu, potpisanu i ovjerenu prema Pravilniku o obliku i sadržaju bjanko zadužnice. Nakon isteka ugovora, Naručitelj će istu vratiti odabranom ponuditelju.*

*Ako odabrani ponuditelj u ostavljenom roku ne dostavi jamstvo za uredno ispunjenje ugovora kako je traženo u dokumentaciji za nadmetanje, naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije valjane ponude ili ako postoje razlozi poništiti postupak nabave.*